Държавен вестник, бр. 73, 2004 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  73
(3) Веднага след като майка кърмачка ин-
формира за своето състояние, ръководителят
на предприятието е длъжен да є осигури такива
условия на работа, при които не съществува
вероятност от радиоактивно замърсяване на
тялото на майката кърмачка.
Чл. 15. Границите на дозата за стажанти и
студенти, навършили 18 години, които поради
естеството на обучението трябва да го провеж-
дат в среда на йонизиращи лъчения, се опреде-
лят съгласно чл. 10.
Чл. 16. (1) В съответствие със случаите и
условията на този член на лица на възраст до
18 навършени години не може да се възлага
работа, за която се прилагат изискванията
на чл. 10.
(2) Граница на годишната ефективна доза за
учащи се и стажанти на възраст от 16 до 18
навършени години, които поради естеството на
обучението трябва да го провеждат в среда на
йонизиращи лъчения, е 6 mSv.
(3) За лицата по ал. 2 границата на годишна-
та еквивалентна доза, като се спазва границата
на ефективната доза съгласно ал. 2, се опреде-
ля, както следва:
1. 50 mSv за очната леща;
2. 150 mSv за кожата (тази граница се отнася
за средната доза, получена от всяка една повърх-
ност с площ 1 сm2, независимо от площта на
облъчената повърхност);
3. 150 mSv за дланите, подлакътниците, за
стъпалата и за глезените.
Чл. 17. (1) При изключителни обстоятелст-
ва, които не са радиационна авария, и когато
извършването на определени операции налага
това, министърът на здравеопазването съгласу-
вано с председателя на Агенцията за ядрено ре-
гулиране може да разреши повишено облъчване
на лица от персонала след предварителна обос-
новка, като се спазват следните изисквания:
1. не се разрешава такова облъчване на уча-
щи се, стажанти, бременни жени и кърмачки;
2. такова облъчване може да се разреши само
за лица от персонала, класифицирани като ка-
тегория А съгласно чл. 24, буква “а”;
3. облъчването е ограничено по време и са
определени засегнатите работни помещения и
лица от персонала;
4. максималната граница на дозата за всяко
конкретно повишено облъчване се определя с
акта за разрешаването му.
(2) При настъпване на обстоятелства, при
които е наложително да се извършат операции,
свързани с повишено облъчване на лица от
персонала, ръководителят на предприятието е
длъжен да представи на министъра на здраве-
опазването и на председателя на АЯР обоснов-
ка, придружена със списък на лицата от персо-
нала, които ще извършват операциите, тяхното
писмено съгласие, времето и мястото на опера-
циите, становището на здравно и лечебно заве-
дение и всяка друга информация за създалите
се обстоятелства и предприети мерки.
(3) Периодът на осредняване на дозите може
да бъде удължен до 10 последователни години
при следните условия:
1. годишната ефективна доза, осреднена за
10-годишен период, да не надхвърля 20 mSv, и
2. годишната ефективна доза за една отдел-
на година да не надхвърля 50 mSv.
Чл. 18. (1) Преди извършване на операции,
при които е разрешено повишено облъчване на
определени лица от персонала, ръководителят
на предприятието е длъжен да предостави на
засегнатите лица информация за очакваните
ефективна и еквивалентна доза, характера на
работата, защитните мерки и радиационния риск.
(2) Ръководителят на предприятието е длъ-
жен да предоставя на засегнатите лица инфор-
мация за реално получените дози след прик-
лючването на съответната работа или във все-
ки момент по тяхно желание.
(3) Всяко лице, което се подлага на разреше-
но повишено облъчване, може по собствено
желание във всеки един момент да прекрати
дейността чрез писмен отказ.
(4) Надхвърлянето на границите на ефек-
тивните дози при повишено облъчване не е
основание за отстраняване или преместване
на професионално облъчваното лице от из-
вършваната от него дейност. Този въпрос се
решава след медицинска препоръка от съот-
ветното лечебно и здравно заведение или със
съгласие на лицето.
Г л а в а  п е т а
ПРИНЦИПИ И МЕРКИ ЗА РАДИАЦИОННА
ЗАЩИТА НА ПРОФЕСИОНАЛНО ОБЛЪЧ-
ВАНИ ЛИЦА, СТАЖАНТИ И УЧАЩИ СЕ
Раздел I
Принципи
Чл. 19. Радиационната защита на професио-
нално облъчваните лица се основава на следни-
те принципи:
1. предварителна оценка за определяне на
естеството и степента на радиационния риск за
облъчваните работници и прилагане на опти-
мизацията на радиационната защита при всич-
ки условия на работа;
2. класификация на работните места в раз-
лични зони, където е подходящо, определени
въз основа на оценка на очакваните годишни
дози и вероятността и нивото на възможните
облъчвания;
3. класификация на професионално облъч-
ваните лица в различни категории;
4. осъществяване на контрол и мониторинг
в различните зони и в зависимост от условията
на работа, включително при необходимост и
индивидуален мониторинг;
5. медицинско наблюдение.